S-801/2010

Mál þetta sem dómtekið var í dag er höfðað með ákæru lögreglustjórans á Suðurnesjum útgefinni í 27. september sl.á hendur J-kk-þgf R-kk-þgf B-kk-þgf D-x-x kt. 000000-0000 fyrir eftirtalin brot gegn almennum hegningarlögum og lögum um ávana- og fíkniefni;

I.

Fyrir eftirfarandi hlutdeild, með því að hafa, þriðjudaginn 24. febrúar 2009, móttekið tvö fjórhjól og fjóra fjórhjólahjálma, frá E-kk-þgf H-kk-þgf, kt. 000000-0000, og P-kk-þgf B-kk-þgf K-kk-þgf, kt. 000000-0000, sem teknir höfðu verið ófrjálsri hendi úr bílskúr við Tangasundi 1, Grindavík, og jafnframt aðstoðað við að koma fjórhjólunum fyrir í bílskúr að Dúfnahólum 2, Reykjavík, síðar sama dag, vitandi það að munirnir væru þýfi og með því haldið mununum ólöglega fyrir eigendum þeirra, samtals muni að áætluðu verðmæti kr. 2.200.000,-

Telst háttsemi þessi varða við 244. gr., sbr. 4. mgr. 22. gr. almennra hegningarlaga nr. 19/1940.

II.

Fyrir fíkniefnalagabrot, með því að hafa þriðjudaginn 24. febrúar 2009 haft í vörslum sínum 0,03 g af kókaíni, 5,32 g af marihuana, 0,93 g af tóbaksblönduðu kannabisefni, 4,5 stk. af ecstasy-töflum og 1,02 g af amfetamíni, á heimili sínu, íbúð 202 að Lindargötu 31, Reykjavík, er lögreglan fann við húsleit greint sinn.

Telst þessi háttsemi ákærða varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar.

Þá er þess krafist að ákærði verði dæmur til að sæta upptöku á 0,03 g af kókaíni, 6,25 g af kannabisefni, 4,5 stk ecstasy-töflum og 1,02 g af amfetamíni, sbr. II. lið ákæruskjals, fíkniefni sem lögregla lagði hald á í þágu rannsóknar málsins, skv. 6. mgr. 5. gr. laga nr. 65/1974, sbr. lög nr. 10/1997, sbr. lög nr. 68/2001 og reglugerð nr. 233/2001, sbr. reglugerð 848/2002.

Ákærði hefur krafist vægustu refsingar sem lög leyfa. Þá gerir verjandi kröfu um málsvarnarlaun sem einnig taki til vinnu hans á rannsóknarstigi.

Ákærði hefur í þinghaldinu í dag játað þær sakir sem hann er bornar í ákæru.

Verður mál þetta því dæmt samkvæmt heimildarákvæði 164. gr. laga nr. 88/2008 um meðferð sakamála, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honum er gefin að sök í ákæru. Hvorugur málsaðili hefur gert kröfu um að aðalmeðferð fari fram.

Dómari gaf sækjanda og verjanda kost á að tjá sig um lagaatriði og ákvörðun viðurlaga. Við umfjöllun um lagaatriði kom fram í máli verjanda að heimfæra ætti brot ákærða samkvæmt lið I. í ákæru undir 254. gr. almennra hegningarlaga nr. 19/1940 en ekki 244. gr. sbr. 4. mgr. 22. gr. laganna eins og gert er í ákæru. Dómari er á sama máli og verjandinn varðandi heimfærslu til refsiákvæða í ljósi þess að um auðgunarbrot er að ræða eins og verjandi benti á. Telst ákærði því með háttsemi sinni sem lýst er í I. lið ákæru vera sekur um hylmingu sem varðar við 254. gr. almennra hegningarlaga. Sækjandi málsins kvaðst ekki gera neina athugasemd við breytta heimfærslu. Mun dómari því dæma málið eftir ákvæðum 254. gr. almennra hegningarlaga nr. 19/1940 sbr. 180. gr. laga 88/2008 um meðferð sakamála.

Ákærði sem fæddur er 7. apríl 1981 á ekki að baki neinn sakarferil sem hefur áhrif við ákvörðun refsingar í þessu máli. Hann hefur lagt fram vottorð frá Lífsýn fræðslu og forvörnum sem staðfestir að hann hafi tekið á fíkniefnavanda sem hann hefur átt við að stríða. Hann hefur játað brot sín án undanbragða bæði í dómi og hjá lögreglu og verið hjálplegur rannsóknaraðilum við að upplýsa málið. Við ákvörðun refsingar er einnig m.a. litið til 5. og 8. tl. 70. gr. almennra hegningarlaga.

Þykir refsing ákærða hæfilega ákveðin 2 mánaða fangelsi sem rétt þykir að skilorðsbinda til 2. ára.

Þá skal ákærði sæta upptöku á fíkniefnum, sem hald var lagt á við rannsókn málsins, eins og segir í dómsorði.

Samkvæmt 219. gr. laga nr. 88/2008 um meðferð sakamála ber að dæma ákærða til greiðslu alls sakarkostnaðar eins og segir í dómsorði.

J-kk-nf M-kk-nf fulltrúi lögreglustjórans á Suðurnesjum sótti málið.

S-kk-nf S-kk-nf héraðsdómari kveður upp dóminn.

DÓMSORÐ:

Ákærði, J-kk-nf R-kk-nf B-kk-nf D-x-x, sæti fangelsi í 2 mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti einnig upptöku á 0,03 g af kókaíni, 6,25 g af kannabisefni, 4,5 stk. af ecstasy-töflum og 1,02 g af amfetamíni.

Ákærði greiði sem sakarkostnað málsvarnarlaun skipaðs verjanda síns, sem einnig ná til vinnu hans á rannsóknarstigi, samtals að fjárhæð 112.295 krónur og hefur þá verið tekið tillit til virðisaukaskatts.

S-kk-nf S-kk-nf